KXIPvsRCB:चिंता में डूबी बेंगलुरू टीम से एबी डिविलियर्स ने कहा, 'मैं हूं ना', पहले 15 ओवर से ज्‍यादा रन अंतिम पांच ओवर में बना डाले  
डिविलियर्स की धमाकेदार बैटिंग देखकर झूम उठे इंदौर के खेलप्रेमी
महज 46 गेंदों पर 89* रन बनाए, इसमें तीन चौके, 9 छक्‍के शामिल
आखिरी के पांच ओवर में एबी ने स्‍टुअर्ट बिन्‍नी के साथ 77 रन  जोड़े
आईपीएल-10 के तहत सोमवार को रॉयल चैलेंजर्स बेंगलुरू और किंग्‍स इलेवन पंजाब का मैच एक तरह से दर्शकों के लिए एबी डिविलियर्स की वापसी का धमाकेदार ऐलान था. चोट के कारण प्रतियोगिता में अपनी टीम के शुरुआती मैच में नहीं खेले इस दक्षिण अफ्रीकी स्‍टार ने इस मैच से न सिर्फ टीम में वापसी की बल्कि यह भी दिखाया कि उन्‍हें क्‍यों फटाफट क्रिकेट का सबसे खतरनाक बल्‍लेबाज माना जाता है. एबी के प्रति दर्शकों की दीवानगी का आलम यह था कि मैदान पर एबी-एबी के नारे लगते रहे. इंदौर के होल्‍कर स्‍टेडियम में मैच देखने पहुंचे अपने प्रशंसकों को डिविलियर्स में निराश नहीं किया और महज 46 गेंदों पर 89 की धुआंधार पारी खेली. उनकी इस पारी में तीन चौके और 9छक्‍के शामिल थे. यह एबी की बल्‍लेबाजी का ही कमाल था कि बेंगलुरू की टीम 20 ओवर्स में 148 के स्‍कोर तक पहुंच पाई. टीम ने इस रनसंख्‍या तक पहुंचने में चार विकेट गंवाए. हालांकि डिविलियर्स की इस तूफानी पारी के बावजूद बेंगलुरू को मैच में आठ विकेट की हार का सामना करना पड़ा.
मैच के शुरुआती ओवरों में बेंगलुरू की बैटिंग संघर्ष करती नजर आ रही थी. महज 68 रन पर टीम के चार विकेट गिर चुके थे. ऐसे समय डिविलियर्स और स्‍टुअर्ट बिन्‍नी की जोड़ी पर दोहरा दबाव था. इन दोनों का न सिर्फ तूफानी गति से स्‍कोर को बढ़ाना था बल्कि विकेट को भी बचाकर रखना था. शेन वॉटसन की टीम की हालत यह थी कि 15 ओवर के बाद इसका स्‍कोर 4 विकेट पर 71 रन था. ऐसा लग रहा था कि टीम आईपीएल-10 का सबसे कम स्‍कोर बनाने वाली है. एक पारी की न्‍यूनतम रनसंख्‍या फिलहाल सुरेश रैना की टीम गुजरात लायंस के नाम पर है जिसने सनराइजर्स हैदराबाद के खिलाफ कल 20 ओवर में सात विकेट पर 135 रन बनाए थे. ऐसा लग रहा था कि बेंगलुरू की टीम के कदम 120-125 रन के आसपास ही रुक जाएंगे. आस बची थी तो बस एबी डिविलियर्स से. जिन्‍होंने अपनी टीम को 'मैं हूं ना' का भाव दिया और आखिरी के ओवरों में ऐसा गेयर बदला कि टीम 148 की रनसंख्‍या तक छलांग लगाते हुए पहुंच गई. आखिरी के पांच ओवरों में 77 रन बने, यह संख्‍या पहले 15 ओवरों की रनसंख्‍या (71) से भी ज्‍यादा रही. इन 77 रनों में अकेले डिविलियर्स ने 51 रनों का योगदान दिया. 15 ओवर के बाद एबी 38 रन पर नाबाद थे वहीं 20 ओवर की समाप्ति पर वे 89 रन तक पहुंच चुके थे.    

मैच के शुरुआती ओवरों में बेंगलुरू की बैटिंग संघर्ष करती नजर आ रही थी. महज 68 रन पर टीम के चार विकेट गिर चुके थे. ऐसे समय डिविलियर्स और स्‍टुअर्ट बिन्‍नी की जोड़ी पर दोहरा दबाव था. इन दोनों का न सिर्फ तूफानी गति से स्‍कोर को बढ़ाना था बल्कि विकेट को भी बचाकर रखना था. शेन वॉटसन की टीम की हालत यह थी कि 15 ओवर के बाद इसका स्‍कोर 4 विकेट पर 71 रन था. ऐसा लग रहा था कि टीम आईपीएल-10 का सबसे कम स्‍कोर बनाने वाली है. एक पारी की न्‍यूनतम रनसंख्‍या फिलहाल सुरेश रैना की टीम गुजरात लायंस के नाम पर है जिसने सनराइजर्स हैदराबाद के खिलाफ कल 20 ओवर में सात विकेट पर 135 रन बनाए थे. ऐसा लग रहा था कि बेंगलुरू की टीम के कदम 120-125 रन के आसपास ही रुक जाएंगे. आस बची थी तो बस एबी डिविलियर्स से. जिन्‍होंने अपनी टीम को 'मैं हूं ना' का भाव दिया और आखिरी के ओवरों में ऐसा गेयर बदला कि टीम 148 की रनसंख्‍या तक छलांग लगाते हुए पहुंच गई. आखिरी के पांच ओवरों में 77 रन बने, यह संख्‍या पहले 15 ओवरों की रनसंख्‍या (71) से भी ज्‍यादा रही. इन 77 रनों में अकेले डिविलियर्स ने 51 रनों का योगदान दिया. 15 ओवर के बाद एबी 38 रन पर नाबाद थे वहीं 20 ओवर की समाप्ति पर वे 89 रन तक पहुंच चुके थे.